CELEX: C2006/281/28
Language: sl
Date: 2006-11-18 00:00:00
Title: Zadeva C-337/06: Predlog za sprejetje predhodne odločbe, ki ga je vložilo Oberlandesgericht Düsseldorf (Nemčija) 7. avgusta 2006 — Bayerischer Rundfunk, Deutschlandradio, Hessischer Rundfunk, Mitteldeutscher Rundfunk, Norddeutscher Rundfunk, Radio Bremen, Rundfunk Berlin-Brandenburg, Saarländischer Rundfunk, Südwestrundfunk, Westdeutscher Rundfunk, Zweites Deutsches Fernsehen proti GEWA — Gesellschaft für Gebäudereinigung und Wartung mbH

18.11.2006   
            
            
               SL
            
            
               Uradni list Evropske unije
            
            
               C 281/18
            
         Predlog za sprejetje predhodne odločbe, ki ga je vložilo Oberlandesgericht Düsseldorf (Nemčija) 7. avgusta 2006 — Bayerischer Rundfunk, Deutschlandradio, Hessischer Rundfunk, Mitteldeutscher Rundfunk, Norddeutscher Rundfunk, Radio Bremen, Rundfunk Berlin-Brandenburg, Saarländischer Rundfunk, Südwestrundfunk, Westdeutscher Rundfunk, Zweites Deutsches Fernsehen proti GEWA — Gesellschaft für Gebäudereinigung und Wartung mbH
   (Zadeva C-337/06)
   (2006/C 281/28)
   Jezik postopka: nemščina
   Predložitveno sodišče
   Oberlandesgericht Düsseldorf
   Stranke v postopku v glavni stvari
   
      Tožeče stranke: Bayerischer Rundfunk, Deutschlandradio, Hessischer Rundfunk, Mitteldeutscher Rundfunk, Norddeutscher Rundfunk, Radio Bremen, Rundfunk Berlin-Brandenburg, Saarländischer Rundfunk, Südwestrundfunk, Westdeutscher Rundfunk, Zweites Deutsches Fernsehen
   
      Tožena stranka: GEWA — Gesellschaft für Gebäudereinigung und Wartung mbH
   
      Vabljen: Heinz W. Warnecke, trguje kot Großbauten Spezial Reinigung
   Vprašanja za predhodno odločanje
   
               1)
            
            
               Ali je treba pojem „financiranje s strani države“ iz člena 1(9), drugi pododstavek, (c), 1. alternativa, Direktive 2004/18/ES (1) razlagati tako, da zajema tudi posredno financiranje organizacij preko obveznega plačila pristojbin, ki jih naloži država imetnikom prejemnikov za radiodifuzijo, ob upoštevanju ustavnopravne obveznosti, da zagotovi neodvisno financiranje in obstoj teh organizacij?
            
         
               2)
            
            
               Če je odgovor na prvo vprašanje pritrdilen, ali je treba člen 1(9), drugi pododstavek, (c), 1. alternativa, Direktive 2004/18/ES razlagati tako, da pojem „financiranje s strani države“ zahteva neposreden vpliv države pri oddaji javnih naročil organizacije, ki jo ona financira?
            
         
               3)
            
            
               Če je odgovor na drugo vprašanje nikalen, ali je treba člen 1(9), drugi pododstavek, (c), Direktive 2004/18/ES glede na člen 16(b) razlagati tako, da so iz področja uporabe direktive izključene samo storitve iz člena 16(b), druge storitve, ki niso povezane s programskim materialom, ampak imajo pomožni in podporni značaj, pa sodijo v področje uporabe direktive (argumentum a contrario)?
            
         
      (1)  UL L 134, str. 114.